Powhatan

Powhatan (også skrevet powatan og powhaten) var en mektig konføderasjon av indianerstammer som snakket algonquian-språket i det som nå er Virginia da engelskmennene ankom. Powhatan var også det opprinnelige navnet på landsbyen som Wahunsunacock (powhatan-høvdingen) kom fra dagens Richmond, i tillegg til navnet på elven hvor den lå (i dag kalt James). Da denne høvdingen skapte et mektig imperium ved å erobre mye av Virginia, kalte han landet sitt Tenakomakah og seg selv Powhatan, egentlig en tittel som korresponderte med «keiser», men ofte antatt å være hans egentlige navn. Utenom byen Powhatan, ble en annen hovedstad i denne konføderasjonen kalt Werowocomoco.
De opprinnelige seks grunnleggende stammene i Wahunsunacocks Powhatan-konføderasjon var: de egentlige powhatanerne, arrohateckene, appamattuckene, pamunkeyene, mattaponiene og chriskiackene. Han la Kecoughtanene til sine rekker i 1598. En annen nært relatert stamme i midten av disse andre, som alle snakket det samme språket, var chickahominyene som klarte å ta vare på sitt selvstyre fra konføderasjonen.
I 1607, da engelske soldater og pioneren John Smith ankom, ble han fanget av Opchanacanough, den yngre broren av høvding Powhatan. Ifølge Smiths gjenfortelling (som sent på 1800-tallet ble regnet som fabrikkert, men som fremdeles antas av noen å være stort sett korrekt, selv om svært romantiserte, populære versjoner skygger for saken) hindret Powhatans datter, Pocahontas, sin far fra å henrette Smith. Det er antatt at dette var et ritual som var ment å innlemme Smith i stammen.Det anslås at stammeforbundet favnet mellom 14000 og 21000 indianere på denne tiden, 1607.Etter at Smith forlot Virginia på grunn av en skade han fikk i et uhell med krutt, angrep den nervøse stammen og drepte mange av innbyggerne i Jamestown. Innbyggerne kjempet tilbake, men drepte bare tjue. Da Smith kom tilbake, inngikk han fred.
I løpet av få år var både høvdingen og Pocahontas døde av sykdom. Høvdingen døde i Virginia, mens Pocahontas døde i England etter å ha blitt fanget og bortgiftet til tobakkplanteren John Rolfe. I mellomtiden fortsatte den engelske kolonien å grave til seg av Powhatan-territoriet. Etter Wahunsunacocks død ble hans yngre bror Opitchapam høvding, fulgt av deres yngre bror Opechancanough som i 1622 og 1644 forsøkte å tvinge engelskmennene fra sitt territorium. Disse forsøkene førte til sterke represalier fra engelskmennene som til slutt endte i ødeleggelsen av stammen.
Powhatan-språket er nå utdødd, selv om rundt 3 000 av powhatan-folket fortsatt finnes i Virginia. Noen av dem bor i dag på to små reservater, Mattaponi og Pamunkey, i King William County. Hovedkildene for rekonstruksjon av vokabularet er ordlistene som ble overbrakt av Smith og William Strachey.Powhatan County ble oppkalt til minne om høvdingen Powhatan og hans stamme, selv om det ligger rundt 100 km vest i et område som aldri var under deres kontroll. I byen Richmond er Powhatan Hill antatt ifølge tradisjonen å ligge nær landsbyen høvding Powhatan opprinnelig var fra, selv om den nøyaktige plasseringen er ukjent.


== Powhatan i oppdiktet media ==
Powhatan-folket ble vist frem i Disneys tegnefilm Pocahontas (1995).


== Referanser ==


== Eksterne lenker ==
(en) Powhatan – kategori av bilder, video eller lyd på Commons Anglo-Powhatankrigene – på engelsk